cyanic-selkie/wikianc huggingface dataset:
சுரபி நாடகக் குழ
வரலாறு
1880ம் ஆண்டுகளில், சுரபிக் குழுவின் முன்னோடிகள், பிரித்தானிய இந்தியா அரசின் கீழ் நாட்டுப்புற கலைஞர்களாக பணியாற்றினர். மகாபாரதம், இராமாயணம், பாகவதம் போன்ற இதிகாச மற்றும் புராணக் கதைகளை பொம்மலாட்டம் மூலம் விளக்கியவர்கள், பின்னர் மெதுவாக 1937ல் சிறீ வெங்கடேஸ்வரா நாட்டிய மண்டலி என்ற பெயரில் நாடகக் கலைஞர்களாக மாறினர்கள். 1885ஆம் ஆண்டில் சுரபி குழுவினர் முதல் முறையாக, மகாபாரத காவியத்தின்  ஒரு பகுதியான கீச்சக வதம் என்ற நாடகத்தை அரங்கேற்றியது.
வழு (இலக்கணம்)
இலக்கண முறையின்றிப் பேசுவதும் எழுதுவதும் வழு எனப்படும். வழு என்பது பிழையான அல்லது குற்றமுடைய பேச்சும் எழுத்தும் வழு எனப்படும். இலக்கண முறையுடன் பேசுவதும் எழுதுவதும் வழாநிலை எனப்படும். வழுவாக இருப்பினும் இலக்கணமுடையதைப் போல ஏற்றுக்கொள்ளும் இடம் வழுவமைதி எனப்படும்
சுரபி நாடகக் குழ
வரலாறு
புதிய தொழில்நுட்பத்தை பயன்படுத்தியும், விதவிதமாக மேடைகள் அமைத்தும் நாடகம் நடத்துவது, இந்த கலையை பாதுகாக்க இக்குழுவினர் பயன்படுத்தும் தாரக மந்திரமாகும்.
ஒரே குடும்பத்தை சேர்ந்தவர்கள்தான் சுரபி நாடகக் குழுவை தொடங்கினர். பின்பு பல தலைமுறைகளாக இது தொடர்ந்து வந்தது. ஒட்டுமொத்த குடும்பமும் இக்கலையின் மீது வைத்திருக்கும் அன்புதான், இவர்கள் இன்னமும் இதை பாதுகாத்து வருவதற்கு காரணமாகும். இந்திய அரசு இந்நாடக் குழுவிற்கு சிறதளவு நிதியுதவி செய்கிறது.
வெளி இணைப்புகள்
* பகுப்பு:மேடை நாடகக் குழுவினர்
வழு (இலக்கணம்)
வழுவகைகள்
'''திணையே பால் இடம் பொழுது வினா இறை மரபாம் ஏழும் மயங்கினாம் வழுவே''' -
1. திணைவழு
உயர்திணை, அஃறிணை என்னும் இருவகைத் திணைகளும் ஒன்றோடொன்று மயங்கி(மாறி) வருவது திணைவழுவாகும்.
எடுத்துக்காட்டு
1. பூங்கோதை வந்தது (உயர்திணை எழுவாய் அஃறிணைப் பயனிலையைக் கொண்டு முடிந்தது) 2. பசு வந்தாள் (அஃறிணை எழுவாய் உயர்திணைப் பயனிலையைக் கொண்டு முடிந்தது) எனவே இவ்விரு தொடர்களும் திணைவழுவாயிற்று.
2. பால்வழு
ஆண்பால், பெண்பால், பலர்பால், ஒன்றன்பால், பலவின்பால் என ஐவகைப்பாலும் ஒன்றோடொன்று மயங்கி வருவது பால்வழுவாகும்.
எடுத்துக்காட்டு
2. தேன்மொழி வந்தான். (பெண்பால் எழுவாய் ஆண்பால் பயனிலை கொண்டு முடிந்ததால் வழுவாயிற்று)
3. மாணவன் தந்தார். (ஆண்பால் எழுவாய் பலர்பால் பயனிலை கொண்டு முடிந்ததால் வழுவாயிற்று)
4. மாடுகள் மேய்ந்தது. (பலவின் பால் எழுவாய் ஒன்றன் பால் பயனிலை கொண்டு முடிந்ததால் வழுவாயிற்று)
5. ஆடு மேய்ந்தன. (ஒன்றன் பால் எழுவாய் பலவின் பால் பயனிலை கொண்டு முடிந்ததால் வழுவாயிற்று)
3. இடவழு
தன்மை, முன்னிலை, படர்க்கை என மூவகை இடமும் ஒன்றோடொன்று மயங்கி வருவது இடவழுவாகும்.
எடுத்துக்காட்டு
1. நான் உண்டாய். (தன்மை ஒருமைப்பெயர் முன்னிலைப் பயனிலையைக் கொண்டு முடிந்ததால் வழுவாயிற்று) 2. நீங்கள் உண்டோம். (முன்னிலை பன்மைப்பெயர் தன்மைப் பயனிலையைக் கொண்டு முடிந்ததால் வழுவாயிற்று) 3.உண்டீர்கள்.(படர்க்கை பன்மைப்பெயர் முன்னிலைப் பயனிலையைக் கொண்டு முடிந்ததால் வழுவாயிற்று)
4. காலவழு
இறந்தகாலம், நிகழ்காலம், எதிர்காலம் என மூவகைக் காலமும் ஒன்றோடொன்று மயங்கி வருவது கால வழுவாகும்.
எடுத்துக்காட்டு
1. நான் நேற்று வருவேன். (நேற்று என்னும் இறந்தகாலப் பெயர் வருவேன் என்னும் எதிர்கால வினைமுற்றைக் கொண்டு முடிந்ததால் வழுவாயிற்று)
2. இன்று வருவேன். (இன்று என்னும் நிகழ்காலப் பெயர் வருவேன் என்னும் எதிர்கால வினைமுற்றைக் கொண்டு முடிந்ததால் வழுவாயிற்று)
3. நாளை வந்தேன்.(நாளை என்னும் எதிர்காலப் பெயர் வந்தேன்' என்னும் எதிர்கால வினைமுற்றைக் கொண்டு முடிந்ததால் வழுவாயிற்று)
5. வினாவழு
அறுவகை வினாக்கள் மயங்கி வருவது வினாவழுவாகும்.
எடுத்துக்காட்டு
1. கறக்கின்ற மாடு பசுவோ எருதோ?. (கறக்கின்ற என்னும் குறிப்புச்சொல்லால் கறக்கின்ற மாடு பசு என்பது உறுதியாகிய பின்னும் பசுவோ எருதோ? என ஐயம் கொண்டு வினவுவது வழுவாகும்.  மேலும் எருது கறப்பதில்லை எனவே ஐயவினா வினவியது வழுவாகும் )
6. விடைவழு
வினாவிற்குப் பொருந்தா விடை பகர்தல் விடைவழுவாகும். இதனைச் செப்புவழு என்றும் கூறுவர்.
எடுத்துக்காட்டு
1. பருப்பு வாங்கி வருவாயா?. என்னும் வினாவிற்குச் செருப்பு விலை அதிகம் என்று விடை பகர்தல் விடைவழுவாகும்.
7. மரபுவழு
மரபுத்தொடர்கள் மயங்கி வருவது மரபு வழுவாகும்.
வெளி இணைப்புகள்
பகுப்பு:சொல்லிலக்கணம் பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
மேக்ரோபிராக்கியம் நொபிலி
மேக்ரோபிராக்கியம் நொபிலி (Macrobrachium nobilii) என்பது ஒரு வகை நன்னீர் இறால் ஆகும். 1910ஆம் ஆண்டில் ஹெண்டர்சன் மற்றும் மத்தாய் முதன் முதலாக ''மே. நோபிலி'' குறித்து விவரித்தனர். இது பத்துக்காலிகள் வரிசையில் பேலிமோனிடே குடும்பத்தினைச் சார்ந்தது.
பரவல்
இந்த கரிடியன் இறால் இந்தியாவில் தென் கிழக்குப் பகுதிகளிலும், நியூ கலிடோனியா, கேவாடக்சு மற்றும் துவாமோட்டுத் தீவுகளில் காணப்படுகிறது. இந்தியாவில், இது தமிழ்நாட்டின் செங்கல்பட்டு மாவட்டத்தின் நன்னீர் ஏரிகளில் காணப்படுவது பதிவாகியுள்ளது. கல் இராட்டு என அழைக்கப்படும் ''மே. நோபிலி'' மேட்டூர் அணைக்கும் காவிரிபூம்பட்டினத்திற்கும் இடையில் காவிரி ஆற்றில் காணப்படுவது பதிவாகியுள்ளது.
முக்கிய பண்புகள்
இந்த நன்னீர் இறால் உள்நாட்டில் கல் இறால் என்று அழைக்கப்படுகிறது. ஏனெனில் இதன் வாழ்விடத்தின் அடிப்பகுதியில் காணப்படும் கற்கள்/கூழாங்கற்கள் அடியில் பகல் நேரங்களில் மறைந்து காணப்படும். ''எம். நோபிலியின்'' இரண்டாவது மார்பு பகுதி இணையுறுப்பான கீலா எனப்படுவது மிகப்பெரியதாகக் காணப்படும். இதில் கார்பசானது மீரசினைவிட பெரியதாகக் காணப்படும். மேலும் பெரிய கீலாவில் விளிம்புகளின் அருகாமையில் பற்களைக் கொண்டுள்ளது. ராஸ்ட்ரமில் முதல் நான்கு அல்லது ஐந்து பற்கள் கண்விழிப்பின் சுற்றுப்பாதைக்குப் பின்னால் அமைந்துள்ளது.
உயிரியல்
''எம். நோபிலி'' என்பது 18-22 நாட்களுக்கு ஒரு முறை தோலுரிப்பன. இந்த தோலுரிபுக் காலம் இரு பகுதிகளாக உள்ளது. ஆண் இறால் பெண் இறாலினை விட உருவில் பெரியவை. ஆண் ''எம். நோபிலியின்'' உடல் எடை சுமார் 12676 மி. கிராம் வரையும் பெண் இறாலின் உடல் எடை 7178 மி. கிராம் வரை வளர்ந்துள்ளது கண்டறியப்பட்டுள்ளது. சராசரியாகப் பெண் 14 நாட்களுக்கு ஒரு முறை சுமார் 2200 முட்டைகளை ஒரு தொகுப்பாக இட்டு அடைகாக்கும். கருவளர்ச்சி முடிந்ததும் 6 நாட்களுக்குள் முட்டைகளை ஒழுங்கற்ற தொகுதிகளாகப் பொரிக்கின்றன. பொரித்த குஞ்சுகள் நீரோட்டத்தில் உப்புத்தன்மை நிறைந்த கழிமுகப்பகுதிகளுக்கு செல்கின்றன. அங்கு அவை வளர்ச்சியை நிறைவு செய்கின்றன. இளம் உயிரி வளர்ச்சி முடிந்ததும், நன்னீர் பகுதிகளுக்கு ஆற்றோட்டத்தில் எதிர் நீச்சலிட்டு இடம்பெயர்கின்றன.
மேற்கோள்கள்
பகுப்பு:கணுக்காலிகள் பகுப்பு:மேக்ரோபிராக்கியம்
மொனாக்கோ
மொனாக்கோ (Monaco) என்பது ஐரோப்பாவில் பிரெஞ்சு ரிவியேராவில் (கோட் டாசூர்) பிரான்ஸ் நாட்டுக்கு தென்கிழக்கில் உள்ள ஒரு தன்னாட்சி கொண்ட நகர-நாடு ஆகும். வத்திக்கான் நகருக்கு அடுத்ததாக உலகின் மிகச்சிறிய நகர-நாடு இதுவாகும். இதன் எல்லையின் வடக்கு, மேற்கு, மற்றும் தெற்குப் பகுதிகளில் பிரான்சு நாடு உள்ளது. இதன் பரப்பளவு 1.98 சதுர கிமீ (0.76 சதுர மைல்) ஆகும், 2001 ஆம் ஆண்டில் இதன் மக்கள்தொகை 35,986 ஆகும். மொனாகோ உலகின் அதிக மொத்த உள்நாட்டு உற்பத்தியை (GDP $215,163) கொண்டுள்ளது. அத்துடன் உலகின் மக்கள் தொகை அடர்த்தி அதிகமாக உள்ள நாடும், தனி நபர் வாழ்வுக் காலம் (90 ஆண்டுகள்) அதிகமான நாடும் இதுவே. அண்மையில் ஹேர்க்குலி துறைமுக விரிவாக்கத்தை அடுத்து மொனாக்கோவின் மொத்தப் பரப்பளவு 2.05 சதுர கிமீ ஆக அதிகரித்தது. நடுநிலக் கடலில் மேலும் நிலம் மீளக் கோரப்பட்டதை அடுத்து நாட்டின் பரப்பளவை மேலும் அதிகரிக்கத் திட்டமிடப்பட்டுள்ளது.
thumb|left|200px|மொனாக்கோ நாட்டின் வரைபடம் மொனாக்கோ அரசமைப்புக்குட்பட்ட குடியரசாக ஆளப்பட்டு வருகிறது. இதன் தலைவர் இளவரசர் இரண்டாம் ஆல்பர்ட் என்பவராவார். 1297 ஆம் ஆண்டில் இருந்து மொனாக்கோ கிரிமால்டி குடும்பத்தினரின் கட்டுப்பாட்டிலேயே இருந்து வருகிறது. 1861 ஆம் ஆண்டில் பிரான்சுடன் ஏற்பட்ட உடன்பாட்டை அடுத்து இது சுயாட்சி கொண்ட நாடாக அங்கீகரிக்கப்பட்டது. கிரிமால்டி வம்சத்தினரே இதனை ஆண்டு வருகின்றனர். மொனாக்கோ தனி நாடாக இருந்தாலும், இதன் தேசியப் பாதுகாப்பு பிரான்சின் பொறுப்பில் உள்ளது. வெளிநாட்டுக் கொள்கையை மொனாக்கோவே கவனித்துக் கொள்கிறது.
சுற்றுலா இந்நாட்டின் முக்கிய தொழில் ஆகும். இங்கு பரவலாக பிரெஞ்சு மொழியே பேசப்படுகிறது.
மேற்கோள்கள்
* பகுப்பு:ஐரோப்பியத் தலைநகரங்கள் பகுப்பு:ஐக்கிய நாடுகள் சபையின் உறுப்பு நாடுகள்
நாள்
நாள் (day) என்பது காலம் அல்லது நேரத்தின் ஓர் அலகாகும். பொது வழக்கில் இது 24 மணி நேர கால இடைவெளியை அல்லது வானியல் நாளை, அதாவது சூரியன் தொடுவானில் அடுத்தடுத்து தோன்றும் தொடர் கால இடைவெளியைக் குறிக்கும். புவி, சூரியனைச் சார்ந்து தன்னைத் தானே ஒரு முறை சுற்றிக் கொள்ளும் கால இடைவெளி சூரிய நாள் எனப்படும். இந்தப் பொதுக் கருத்துப்படிமத்துக்குச் சூழல், தேவை, வசதி என்பவற்றைப் பொறுத்து பல வரையறைகள் பயன்படுகின்றன. 1960 இல் நொடி மீள புவியின் வட்டணை இயக்கத்தை வைத்து வரையறுக்கப்பட்டது. இது காலத்துக்கான பன்னாட்டுச் செந்தர அலகுகள் முறையின் அடிப்படை அலகாகக் கொள்ளப்பட்டது. எனவே அப்போது "நாள்" எனும் கால அலகும் 86,400 (SI) நொடிகளாக வரையறுக்கப்பட்டது. நாளின் குறியீடு d என்பதாகும். ஆனாலும் இது பன்னாட்டுச் செந்தர அலகல்ல; என்றாலும் அம்முறை இதைத் தனது பயன்பாட்டில் மட்டும் ஏற்றுக்கொண்டது. ஒருங்கிணைந்த பொது நேரப்படி, ஒரு பொது நாள் என்பது வழக்கமாக 86,400 நொடிகளோடு ஒரு பாய்ச்சல் அல்லது நெடுநொடியைக் கூட்டி அல்லது கழித்துப் பெறும் கால இடைவெளி ஆகும். சில வேளைகளில், பகலொளி சேமிப்பு நேரம் பயனில் உள்ள இடங்களில், ஒரு மணி நேரம் இத்துடன் கூட்டப்படும் அல்லது கழிக்கப்படும். மேலும் நாள் என்பது வாரத்தின் கிழமைகளில் ஒன்றையும் குறிக்கலாம் அல்லது நாட்காட்டி நாட்களில் ஒன்றையும் குறிக்கலாம். மாந்தர் உட்பட அனைத்து புவிவாழ் உயிரினங்களின் வாழ்க்கைப் பாணிகள் புவியின் சூரிய நாளையும் பகல்-இரவு சுழற்சியையும் சார்ந்தமைகிறது.
வான்கோளப் பின்னணியில் அல்லது தொலைவாக அமையும் (நிலையானதாகக் கொள்ளப்படும்) விண்மீன் சார்ந்த ஆண்டு விண்மீன் ஆண்டு எனப்படுகிறது. இதன்படி ஒரு நாளின் கால இடைவெளி 24 மணி நேரத்தில் இருந்து 4 மணித்துளிகள் குறைவாக, அதாவது 23 மணிகளும் 56 மணித்துளிகளும் 4.1 நொடிகளுமாக அமையும். ஒரு வெப்ப மண்டல ஆண்டில் ஏறத்தாழ 366.2422 விண்மீன் நாட்கள் அமையும். இது சூரிய நாட்களின் எண்ணிக்கையை விட ஒரு விண்மீன் நாள் கூடுதலானதாகும். மேலும் ஓத முடுக்க விளைவுகளால், புவியின் சுழற்சிக் காலமும் நிலையாக அமைவதில்லை என்பதால் சூரிய நாட்களும் விண்மீன் நாட்களும் மேலும் வேறுபடுகின்றன. மற்ற கோள்களும் நிலாக்களும் புவியில் இருந்து வேறுபட்ட சூரிய, விண்மீன் நாட்களைக் கொண்டிருக்கும்.
அறிமுகம்
நாள் 24 மணி (86 400 நொடி) கால அளவைத் தவிர, புவியின் தன் அச்சில் சுழல்வதைக் கொண்டு வேறு பல கால அளவுகளையும் குறிக்கப் பயன்படுகிறது. இதில் முதன்மையானது சூரிய நாளாகும். சூரிய நாள் என்பது அடுத்தடுத்து வான் உச்சிக்கு வர எடுத்துக் கொள்ளும் கால அளவாகும். ஏனெனில், புவி தன்னைத் தானே சுற்றிக் கொள்வதோடு சூரியனையும் நீள்வட்ட வட்டணையில் சுற்றிவருவதால், இந்தக் கால அளவு ஆண்டின் நிரல் நேரமாகிய 24 மணி (86 400 நொடி) நேரத்தை விட 7.9 நொடி கூடுதலாகவோ குறைவாகவோ அமையும்.
பகல் நேரம் இரவு நேரத்தில் இருந்து பிரித்து, பொதுவாக சூரிய ஒளி நேரடியாக தரையை அடைகிற கால இடைவெளியாக வரையறுக்கப்படுகிறது. பகல்நேர நிரல் அளவு 24 மணி நேர அளவில் பாதியினும் கூடுதலாக அமைகிறது. இரு விளைவுகள் பகல் நேரத்தை இரவு நேரத்தை விட குடூதலாக அமையும்படி மாற்றுகின்றன. சூரியன் ஒரு புள்ளியல்ல; மாற்றாக, அதன் தோற்ற உருவளவு ஏறத்தாழ 32 வட்டவில் துளிகள் ஆகும். மேலும், வளிமண்டலம் சூரிய ஒளியை ஒளிவிலகல் அடையச் செய்கிறது. இதனால் சூரிய ஒளியின் ஒரு பகுதி 34 வட்டவில் துளிகளுக்கு முன்னரே, சூரியன் தொடுவனத்துக்கு அடியில் இருக்கும்போதே, பவித் தரையை வந்தடைகிறது. எனவே முதல் ஒளி சூரிய மையம் தொடுவான அடியில் உள்ளபோதே 50 வட்டவில் துளிகளுக்கு முன்னமே புவித்தரையை அடைகிறது. இந்த நேர வேறுபாடு சூரியன் எழும்/விழும் கோண அலவைச் சார்ந்தமைகிறது. இந்தக் கோணம் புவியின் அகலாங்கைச் சார்ந்த்தாகும். என்றாலும் இந்நேர வேறுபாடு ஏழு மணித்துளிகள் ஆகும்.
பண்டைய வழக்கப்படி, புதிய நாள் களத் தொடுவானில் நிகழும் கதிரெழுச்சியிலோ கதிர்மறைவிலோ தொடங்குவதாகும் (நாள் கதிர்மறைவில் தொடங்கி 24 மணி நேரம் வரை நீடிப்பது இத்தாலிய மரபாகும். இது ஒரு மிகப்பழைய பாணியாகும்). இரு கதிரெழுச்சிகளும் இருகதிர்மறைவுகளும் தோன்றும் கணமும் அவற்ரிடையே அமையும் கால இடைவெளியும் புவிப்பரப்பு இருப்பிடத்தையும் அவ்விடத்தின் நெட்டாங்கையும் அகலாங்கையும் பண்டைய அரைக்கோள சூரியக் கடிகை காடும் ஆண்டினிருப்பு நேரத்தையும் பொறுத்ததாகும்.
மேலும் துல்லியமான வரையறைக்கு, புனைவான நிரல் சூரியன், வான்கோள நடுவரை ஊடாக நிலையான உண்மைச் சூரிய வேகத்தோடு இயங்குவதாகக் கொள்ளப்படுகிறது; இக்கருதுகோளில்  சூரியனைச் சுற்றித் தன் வட்டணையில் புவி சுற்றும்போது அதன் விரைவாலும் அச்சு சாய்வாலும் உருவாகும் வேறுபாடுகள்  நீக்கப்படுகின்றன.
௳
௳ என்ற தமிழ்க் குறியீடு நாள் என்பதை குறிக்கப் பயன்படுத்தப்பட்டது.
ஜார்ஜிய முறையில் நாள்
சூரியனுடைய இயக்கத்தை அடிப்படையாகக் கொண்ட இம்முறையில் எல்லா நாட்களுமே சம அளவுள்ளவையாக எடுத்துக் கொள்ளப்படுகின்றன. நாள் மணி, மணித்துளி, நொடி என உட்பிரிவுகளாக வகுக்கப்பட்டுள்ளது. இம்முறை சார்ந்த கால அளவை வாய்ப்பாடு கீழே தரப்பட்டுள்ளது.
ஜார்ஜியன் முறையில் நாள் நள்ளிரவுக்குப் பின் தொடங்குகிறது. எனவே ஒரு நாள் என்பது நள்ளிரவிலிருந்து அடுத்த நள்ளிரவு வரையான காலமாகும். ஒவ்வொரு நாளும் ஓர் எண்ணாலும், ஒரு பெயராலும் குறிக்கப்படுகின்றது. ஒரு குறிப்பிட்ட நாள் அது அடங்கியுள்ள மாதத்தின் எத்தனையாவது நாள் என்பதைக் குறிக்க, ஒன்றுக்கும் 31 க்கும் இடையில் அமைந்த ஓர் எண் பயன்படுகிறது. வாரமொன்றில் உள்ள ஏழு நாட்கள் ஒவ்வொன்றும் ஒவ்வொரு பெயரிட்டு அழைக்கப்படுகின்றன. எனவே ஒவ்வொரு நாளும் மேற்படி வாரக் கிழமைப் பெயர்களில் ஒன்றைத் தாங்கியிருக்கும்.
இந்துக் கணிய (சோதிட) முறையில் நாள்
நமது பண்டைய இந்துக் (கணிய) முறையில் சூரியன் தொடுவானில் தோன்றியது முதல் மறு நாள் சூரியன் தொடுவானில் தோன்றும் வரையிலான கால இடைவெளி ஒரு நாள் ஆகும். எடுத்துக்காட்டாக, இன்று காலை 6.40க்குச் சூரியன் தொடுவானில் தோன்றினால், அடுத்த நாள் காலை 6.39க்குச் சூரியன் தொடுவானில் தோன்றினால், இந்த இடைப்பட்ட காலம் தான் ஒரு நாள் எனப்படும். அதாவது, அடுத்தடுத்த கதிரெழுச்சிகளுக்கு இடைஅயில் அமைந்த கால நெடுக்கம் நாள் எனப்படுகிறது.
முழுநாளும் (24 மணிநேரமும்) பகலும் குறித்த சொல்வளம்
முழுநாளையும் பகலையும் வேறுபடுத்த, ஆங்கிலத்தில் கிரேக்கச் சொல்லான நிச்தெமெரான் (nychthemeron)  முழுநாளைக் குறிக்க பயன்படுகிறது. இச்சொல்லின் பொருள் அல்லும் பகலும் என்பதாகும். ஆனால், மக்கள் வழக்கில் முழுநாள் 24 மணியாலேயே கூறப்படுகிறது. சில மொழிகளில் பகல் எனும் சொல்லே முழுநாளையும் குறிக்கப் பய்ன்படுவதுண்டு. வேறு சில மொழிகளில் முழுநாலைக் குறிக்க தனிச் சொல் வழங்குவதுண்டு; எடுத்துகாட்டாக. பின்னிய மொழியில் vuorokausi எனும்சொல்லும் எசுதோனிய மொழியில் ööpäev எனும் சொல்லும் சுவீடிய மொழியில் dygn எனும் சொல்லும் டேனிய மொழியில்  døgn எனும் சொல்லும் நார்வேயர் மொழியில் døgn எனும் சொல்லும் ஐசுலாந்து மொழியில் sólarhringurஎனும் சொல்லும் டச்சு மொழியில் etmaal எனும் சொல்லும் போலிசிய மொழியில் doba எனும் சொல்லும் உருசிய மொழியில் сутки (sutki)  எனும் சொல்லும் பேலோருசிய மொழியில் суткі (sutki) எனும் சொல்லும் உக்கிரைனிய மொழியில் доба́ (doba) எனும்சொல்லும் பல்கேரிய மொழியில் денонощие எனும் சொல்லும் எபிரேய மொழியில் יממה எனும் சொல்லும் தாழிக் மொழியில்шабонарӯз எனும் சொல்லும் தமிழில் நாள் எனும் சொல்லும் பயன்பாட்டில் உள்ளன. இத்தாலிய மொழியில், கியோர்னோ (giorno) எனும் சொல் முழுநாளையும் தி (dì) எனும் சொல் பகலையும் குறிக்கப் பயன்படுகிறது. பண்டைய இந்தியாவில் முழுநாளைக் குறிக்க, அகோரத்ரா (Ahoratra) எனும் சொல் பயன்பட்டது.
நள்ளிரவு சூரியன்
சூரியன் உதிக்கும் நேரத்தை வைத்து நாள் கணக்கிடப்படும்போது, நள்ளிரவுச் சூரியன் தெரியும் புவிமுனைசார் இடங்களில், ஒரு நாளின் கால இடைவெளி 24 மணிகளையும் விஞ்சி, பல மாதங்கள் கூட எடுத்துக்கொள்ளும்.
வெளி இணைப்புகள்
பகுப்பு:காலம் பகுப்பு:கால அளவுகள்
ஆல்பர்டோ மொராவியா
ஆல்பர்டோ மொராவியா (Alberto Moravia நவம்பர் 28, 1907—செப்டம்பர் 26, 1990) என்பவர் இத்தாலிய நாட்டின் புதின ஆசிரியர், எழுத்தாளர், இதழாளர் ஆவார். இவருடைய புதினங்கள் இவர் காலத்துச் சமுதாய பாலியல் நிலை, சமூக அவலங்கள், இருத்தலியம் ஆகியன குறித்து வெளிப்படுத்தின.
இளமைக் காலம்
ஆல்பர்டோ பிஞ்சர்லே என்பது இவரது இயற்பெயர். மொராவியா என்ற தம் பாட்டியின் பெயரை புனைபெயராக இணைத்து வைத்துக் கொண்டார். இவர் சிறுவராய் இருந்தபோது எலும்புருக்கி நோயினால் அவதியுற்று ஐந்து ஆண்டுகள் படுக்கையில் இருந்தார். அதனால் வீட்டில் இருந்துகொண்டே படித்தார். இத்தாலி மட்டுமல்லாமல்  செருமன், பிரெஞ்சு, ஆங்கிலம் ஆகிய மொழிகளைப் பயின்றார்.
எழுத்தாக்கம்
ஆல்பர்டோ மொராவியாவின் எழுத்துப் படைப்புகள் பாசிச எதிர்ப்பைக் கொண்டு இருந்தன. உழைக்கும் தொழிலாளர்களின் வாழ்க்கைச் சிக்கல்களையும் அவர்கள் அடைந்த துன்பங்களையும் சித்தரித்தன. அன்பு இல்லாத காமம்,  சமூகக் கேடுகள் போன்றவற்றை எதிர்த்து இவர் எழுதினார். சில செய்தி இதழ்களில் இலக்கியத் திறனாய்வுக் கட்டுரைகளையும் எழுதினார். இவருடைய படைப்புகள் 27 மொழிகளில் ஆக்கம் பெற்று வெளி வந்தன. நியூ ஆர்க்குமெண்ட்ஸ் என்னும் பெயரில் ஓர் இலக்கிய இதழைத் தொடங்கினார். சில வார இதழ்களில் திரைப்படங்கள் பற்றிய திறனாய்வுகளையும் எழுதி வந்தார்.
பரிசுகளும் பட்டமும்
1940-50 ஆண்டுகளில் இவர் எழுதிய புதினங்கள் ஒரு பில்லியன் படிகள் அளவுக்கு விற்பனை ஆகின. எம்ப்டி கான்வாஸ் என்ற இவரது புதினம் விராக்கியோ பரிசைப் பெற்றது. இக்கதை  திரைப்படமாகவும் உருவானது. ஐரோப்பிய ஆளுமை என்ற பட்டமும் இவருக்கு வழங்கப்பட்டது. மொராவியா 1959 முதல் 1962 வரை பென் இண்டர்நேசனல் என்னும் பன்னாட்டு எழுத்தாளர்கள் அமைப்பில் தலைவராக இருந்தார்.
சான்றாவணம்
பகுப்பு:இத்தாலிய நபர்கள் பகுப்பு:இத்தாலிய எழுத்தாளர்கள்
மைக்கேல் ஆர்ட்டின்
மைக்கேல் ஆர்ட்டின் (Michael Artin, பிறப்பு: சூன் 28, 1934) ஓர் அமெரிக்கக் கணிதவியலாளர் ஆவார். இவர் மாசாச்சூசெட்சு தொழினுட்பக் கழகத்தில் கணிதத் துறையில் பேராசிரியராக உள்ளார். இயற்கணித வடிவவியலில் இவரது பங்களிப்புகளுக்காக அறியப்படுகிறார்.
வெளி இணைப்புகள்
பகுப்பு:1934 பிறப்புகள் பகுப்பு:வாழும் நபர்கள் பகுப்பு:அமெரிக்கக் கணிதவியலாளர்கள் பகுப்பு:செருமானியக் கணிதவியலாளர்கள் பகுப்பு:ஆர்வர்டு பல்கலைக்கழக முன்னாள் மாணவர்கள் பகுப்பு:மாசாச்சுசெட்டு தொழில்நுட்பக் கழகப் பேராசிரியர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
காமாட்சிபுரம் விஸ்வநாதசுவாமி கோயில்
காமாட்சிபுரம் விஸ்வநாதசுவாமி கோயில் தமிழ்நாட்டில் தஞ்சாவூர் மாவட்டம், காமாட்சிபுரம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் விஸ்வநாதசுவாமி, விசாலாட்சியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. புரட்டாசி மாதம் நவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
யூகலிப்டசு தேன்
thumb| யூகலிப்டஸ் தேன் யூகலிப்டசு தேன் (Eucalyptus honey) என்பது யூகலிப்டசு மரங்களிலிருந்து தேனீக்களால் தயாரிக்கப்படும் ஒரு வகை தேன் ஆகும்.
ஆத்திரேலியா, தென்னாப்பிரிக்காவின் மேற்கு கேப் மற்றும் பிரேசிலில் இது பொதுவானது. ஆனால் பல வகையான யூகலிப்டசு தேன் வெப்பமண்டலத்திலிருந்து மிதமான பகுதிகள் வரை உலகம் முழுவதும் காணப்படும் மரங்களிலிருந்து பெறப்படுகிறது. அமெரிக்க ஐக்கிய நாடுகளில், இது கலிபோர்னியாவில் இருந்து வருகிறது. இங்கு யூகலிப்டசு தாவரத்தின் 500க்கும் மேற்பட்ட வெவ்வேறு துணையினங்கள் வளர்க்கப்படுகின்றன.
ஒற்றை மலர்த் தேனான யூகலிப்டசு தேன்களில் ஜர்ரா, மஞ்சள் பெட்டி, சாம்பல் பெட்டி, நீலப் பசை, ஆற்றுச் சிவப்பு பசை, அயர்ன்பார்க், இசுட்ரிங்கிபார்க் மற்றும் மெசுமேட் ஆகிய வணிகப்பெயரில் கிடைக்கின்றன.
வகைகள்
யூகலிப்டசு தேன் நிறம் மற்றும் சுவையில் பெரிதும் மாறுபடுகிறது. ஆனால் பொதுவாக, இது புளிப்பு முதல் இனிப்பு சுவை வரை இருக்கும். மருத்துவ குணம் கொண்ட தேனாக இது இருக்கும். இதன் நிறம் வெளிர் அம்பர் முதல் நடுத்தர அடர் சிவப்பு வரை இருக்கும். இது வேகவைத்த பொருட்கள், சுவைச்சாறு, பனிக்கூழ் ஆகியவற்றில் பயன்படுத்தப்படலாம். ஆனால் சேகரித்தவாறு, வடிகட்டாமல் சூடாக்காமல் சாப்பிடுவது சிறந்தது.
மேற்கோள்கள்
<references group="" responsive="1">
ஆர்வார்டு கணிப்பாளர்கள்
எட்வார்டு சார்லசு பிக்கரிங் (1877 to 1919) வழிகாட்டுதலின்படி, ஆர்வர்டு கல்லூரி வான்காணகம் வானியல் தரவுகளைக் கையாள திறமை மிக்க மகளிர் குழுவைப் பணிக்கு அமர்த்தியது. இப்பணிக்காக மகளிரை அமர்த்திய முதல் நிறுவனம் ஆர்வார்டு கல்லூரி வான்காணகமே ஆகும். இவர்களில் வில்லியமினா பிளெமிங், ஆன்னி ஜம்ப் கெனான், என்றியேட்டா இலீவிட், அந்தோனியா மவுரி மேரி அன்னா திரேப்பர் ஆகியோரும் அடங்குவர். இவர்கள் முதலில் கணிப்பாளர்களாகச் சேர்ந்தாலும் பின்னர் வானியலுக்குப் பேரளவில் பங்களிப்புகள் செய்து தம் பெயரில் ஆய்வுக் கட்டுரைகளும் வெளியிட்டுள்ளனர். இப்பணியாளர்கள் ஆர்வார்டு கணிப்பாளர்கள் எனப்பட்டனர்.
வெளி இணைப்புகள்
பகுப்பு:பெண் வானியலாளர்கள் பகுப்பு:அமெரிக்க வானியலாளர்கள்  பகுப்பு:மாந்தக் கணிப்பாளர்கள்
சாம் நடனம்
thumb| கருப்புத் தொப்பி அணிந்து சாம் நடனம் நிகழ்த்தப்படுகிறது. இது [[ஹொனலுலு கலை அருங்காட்சியகத்தில் நிகழ்த்தப்பட்டது.]] thumb|13 பிப்ரவரி 2018 அன்று டோஸ்மோச் திருவிழாவின் போது லே அரண்மனையில் நிகழ்த்தப்பட்ட சாம் நடனம். சாம் நடனம் ( Cham dance) என்பது திபெத்திய பௌத்த மதத்தின் சில பிரிவுகள் மற்றும் புத்த விழாக்களுடன் தொடர்புடைய ஒரு கலகலப்பான முகமூடி மற்றும் ஆடை அணிந்த நடனமாகும். பாரம்பரிய திபெத்திய இசைக்கருவிகளைப் பயன்படுத்தி துறவிகள் இசைக்கும் இசையுடன் இந்த நடனம் நடைபெறுகிறது. நடனங்கள் பெரும்பாலும் உணர்வுள்ள உயிரினங்களுக்கு இரக்கம் தொடர்பான தார்மீக அறிவுரைகளை வழங்குகின்றன. மேலும், அவற்றை உணரும் அனைவருக்கும் தகுதியைக் கொண்டுவரும்.
சாம் என்பது தியானத்தின் ஒரு வடிவமாகவும், கடவுள்களுக்கான பிரசாதமாகவும் கருதப்படுகிறது. சாமின் தலைவர் பொதுவாக ஒரு இசைக்கலைஞராகவே இருப்பார், சிம்பல் என்ற ஒரு தாள வாத்தியத்த்தை பயன்படுத்துவார்.
20 ஆம் நூற்றாண்டின் தொடக்கத்தில் இதனை "பிசாசு நடனம்" என்றும் அழைக்க ஆரம்பித்தனர். இது கலைஞர்கள் அணியும் ஆடைகளின் மேற்கத்திய கருத்துகளிலிருந்து பெறப்பட்டது.
உள்ளடக்கம்
மோகேயன் மற்றும் கமலசீலா ஆகிய இரு முக்கிய விவாதக்காரர்கள் அல்லது இயங்கியல் வல்லுநர்களுக்கிடையேயான லாசா அமைப்பின் பெரும் விவாதம், கிங்காயில் உள்ள கும்பம் மடாலயத்தில் ஆண்டுதோறும் நடைபெறும் ஒரு குறிப்பிட்ட சாம் நடனத்தில் விவரிக்கப்பட்டு சித்தரிக்கப்படுகிறது. 841 ஆம் ஆண்டு லாங்தர்மா என்ற திபெத்திய கொடுங்கோல் மன்னன் லாக்லுங்பா பெல்கி டோர்ஜே என்ற துறவியால் படுகொலை செய்யப்பட்டதை நினைவுகூரும் வகையில், திபெத்திய புத்தாண்டான லோசரை முன்னிட்டு இந்த நடனத்தின் ஒரு மறு செய்கை நிகழ்த்தப்பட்டது. துறவி, கருப்பு அங்கி மற்றும் கருப்பு தொப்பி அணிந்து, அரண்மனைக்கு வெளியே நடனமாடிக்கொண்டே பேரரசர் முன் நிகழ்ச்சி நடத்த அனுமதிக்கப்பட்டார். பின்னர் மன்னரை படுகொலை செய்தார். தீமையின் மீது நன்மையின் வெற்றியைக் குறிக்கும் நடனம் இது.
கருப்பு தொப்பி நடனம் ஒரு வஜ்ரகிலயா நடனம் மற்றும் ஓவியங்களில் அடிக்கடி சித்தரிக்கப்படும் நடனமாகும். பௌத்தத் துறவிகளால் நிகழ்த்தப்படும் இந்த நடனம் ஞானம் அடையவும் தீய சக்திகளை அழிக்கவும் இரண்டு நிலைகளில் செயல்படுகிறது. நடனக் கலைஞர்கள் பெரும்பாலும் ஒரு மண்டை ஓடு மற்றும் தாவணியை ஒன்றாகக் கட்டிக் கொள்கிறார்கள்.
இந்தியாவின் கீழ்க்காணும் இடங்களில் கலாச்சார மற்றும் மத விழாக்களில் நடனங்கள் நிகழ்த்தப்படுகின்றன:
திபெத்
திபெத்தியர்கள் பொதுவாக மோன்லம் பிரார்த்தனை திருவிழாவின் போது அதிகளவிலான பார்வையாளர்களுக்கு சாம் நடனத்தை நிகழ்த்துகிறார்கள்.
வெளி இணைப்புகள்
பகுப்பு:காணொளிக் கோப்பு உள்ள கட்டுரைகள் பகுப்பு:பூட்டானின் பண்பாடு பகுப்பு:திபெத்தியப் பண்பாடு
தோட்டக்கலைக் கல்லூரி மற்றும் ஆய்வு நிலையம், தேனி
தோட்டக்கலைக்கல்லூரி மற்றும் ஆராய்ச்சி நிலையம் (The Horticultural College and Research Institute (HC&RI)) என்பது தமிழ்நாடு வேளாண்மைப் பல்கலைக்கழகத்தின் உறுப்புக்கல்லூரிகளில் ஒன்றாகும் ஆகும். இக்கல்லூரி தேனி மாவட்டத்தில் உள்ள பெரியகுளத்தில் அமைந்துள்ளது.
வரலாறு
பெரியகுளத்தில் 1957இல் ஒரு பழ ஆராய்ச்சி நிலையம் தொடங்கப்பட்டு அந்த பழ ஆராய்ச்சி நிலையம் 1971இல் தோட்டக்கலை ஆராய்ச்சி நிலையமாக தரமுயர்த்தப்பட்டது. 1990 இல் இந்த நிறுவனம் ஒரு முழுமையான தோட்டக்கலைக்கல்லூரி மற்றும் ஆராய்ச்சி நிலையமாக மாற்றப்பட்டது.
துறைகள்
இக்கல்லூரியில் பின்வரும் துறைகள் செயல்படுகின்றன.
படிப்புகள்
இக்கல்லூரியில் இளம் அறிவியல், முது அறிவியல் தோட்டக்கலைப்படிப்புகள் வழங்கப்படுகின்றன.
சான்றுகள்
பகுப்பு:தேனி மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டிலுள்ள வேளாண்மைக் கல்லூரிகள்
ஆலப்பாக்கம்
ஆலப்பாக்கம் (ஆங்கிலம்:Alapakkam), இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
மக்கள் வகைப்பாடு
இந்திய 2001 மக்கள் தொகைக் கணக்கெடுப்பின்படி 5421 மக்கள் இங்கு வசிக்கின்றார்கள். இவர்களில் 53% ஆண்கள், 47% பெண்கள் ஆவார்கள். ஆலப்பாக்கம் மக்களின் சராசரிக் கல்வியறிவு 72% ஆகும், இதில் ஆண்களின் கல்வியறிவு 79%,  பெண்களின் கல்வியறிவு 65% ஆகும். இது இந்திய தேசிய சராசரிக் கல்வியறிவான 59.5% விடக் கூடியதே. ஆலப்பாக்கம் மக்கள் தொகையில் 10% ஆறு வயதுக்குட்பட்டோர் ஆவார்கள்.
மேற்கோள்கள்
பகுப்பு: தமிழ்நாடு மாநிலத்திலுள்ள ஊர்களும் நகரங்களும்
அதிகாரப்பட்டி
அதிகாரப்பட்டி (Adigarapatty) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643533. இது பாப்பிரெட்டிப்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 4 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 420 மீட்டர் உயரத்தில் இருக்கிறது. இவ்வூரின் அமைவிடம்11°55'59.4"N 78°23'40.6"E ஆகும்.
மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 1092 குடும்பங்களும் 3957 மக்களும் வசிக்கின்றனர். இதில் பெண்களின் எண்ணிக்கை 1,953 என்றும், ஆண்களின் எண்ணிக்கை 2,004 என்றும் உள்ளது. இங்கு அரசின் சார்பில் அரசு மேல்நிலைப்பள்ளி உள்ளது. இப்பள்ளியில் 600 மாணவர்கள் கற்கின்றார்கள்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
கைகாட்டி
இந்தியா மாநிலமான தமிழ்நாட்டில் அரியலூர் மாவட்டத்தில் ரெட்டி பாளையம் அருகில் வி.கைகாட்டி என்ற ஊர் உள்ளது.. தேசிய  நெடுஞ்சாலை 227,அரியலூர் முட்டுவாச்சேரி சாலையில் இரண்டு சாலை சந்திப்பில் உள்ளது. அந்த சலையின் நான்கு பக்கமும் பேருந்துகள்,சுண்ணாம்பு கல் ஏற்றும் லாரிகள் எப்பொழுதும் கடந்து செல்லும்.திருச்சி,சென்னை, தஞ்சை செல்லும் பேருந்துகள் அந்த சாலையில் செல்வதால் விளாங்குடி மற்றும் முட்டுவாச்சேரி கிராமங்கள்   தீக்கிரையாக்கப்பட்டன. இங்கு  இயல்பாக மக்கள் கூட்டமாக இருக்கும். தேநீர் கடைகள் மற்றும் பல சிறிய கடைகள் சாலையில் பக்கம் உள்ளது.
பகுப்பு:பிற மொழி வார்த்தைகளைக் கொண்ட கட்டுரைகள் பகுப்பு:அரியலூர் மாவட்டத்திலுள்ள கிராமங்கள்
ஆரே காடுகள்
ஆரே காடுகள் அல்லது ஆரே பால் குடியிருப்பு (Aarey Forest also known as Aarey Milk Colony and Aarey Colony) இந்தியாவின் பெருநகரமும்பை மாநகராட்சிப் பகுதியில் கோரேகாவ் கிழக்கில் உள்ள சஞ்சய் காந்தி தேசியப் பூங்காவில் அமைந்த அடர்ந்த வனப்பகுதியாகும். ஆரே காடுகள் கலப்பு வனப்பகுதியாக வகைப்படுத்தப்பட்டுள்ளது.
சஞ்சய் காந்தி தேசியப் பூங்காவிற்கும், மும்பை புறநகர் மாவட்டத்திற்கும் இடையே அமைந்த ஆரே காடுகள் ஒரு பாதுகாப்பு மண்டலமாக உள்ளது. மும்பை நகரத்தில் ஆரே காடுகள் 2,000 ஏக்கர் பரப்பளவில் மரங்கள் மற்றும் புல்வெளிகளுடன் உள்ளது. 3 செப்டம்பர் 2020 அன்று மகாராஷ்டிரா அரசு, ஆரே பால் குடியிருப்பில் உள்ள 600 ஏக்கர் காடுகளை மட்டும் காப்புக்காடுகளாக மாற்றி ஆணை பிறப்பித்தது. ஆரே காடுகள் அருகில் கோரேகாவ் (கிழக்கு) அமைந்துள்ளது. 1949-இல் மும்பை மாநகரத்திற்கு பால் விநியோகம் செய்வதற்கு, பால் தொழிற்சாலை அமைக்கும் போது ஆரே காடுகள் வளர்க்கப்பட்டது.
ஆரே பால் குடியிருப்பு
கோரேகாவ்வில் அமைந்த பால் குடியிருப்பு 1949-ஆம் ஆண்டிலும், பால் உற்பத்தி தொழிற்சாலை 1951-ஆம் ஆண்டிலும் தொடங்கப்பட்டது.
ஆரே காட்டுப்பகுதியில் கட்டுமானப் பணிகள்
ஆரே காடுகளை அழித்து, வாகனங்கள் நிறுத்தும் திட்டததிற்கு உள்ளூர் மக்கள் கடும் எதிர்ப்பு தெரிவித்தனர். எனவே வாகனம் நிறுத்தும் இடம் கஞ்சுமார்க் பகுதிக்கு மாற்றப்பட்டது.
வெளி இணைப்புகள்
பகுப்பு:மும்பை புறநகர் மாவட்டம் பகுப்பு:மும்பை
அன்னபூர்ணா தேவி யாதவ்
மத்திய அமைச்சராக
ஜூலை 7 2021 அன்று மாற்றியமைக்கப்பட்ட மத்திய அரசின் அமைச்சரவையில், அன்னபூர்ணா தேவி கல்வித் துறையின் இணை அமைச்சராகப் பதவியேற்றுக்கொண்டார்.
குறிப்புகள்
பகுப்பு:1970 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:17வது மக்களவை உறுப்பினர்கள் பகுப்பு:வாழும் நபர்கள் பகுப்பு:இந்திய அமைச்சர்கள்
ஆலந்துறை
'ஆலாந்துறை (ஆங்கிலம்:Alanthurai), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், பேரூர் வட்டத்தில் இருக்கும் ஒரு பேரூராட்சி ஆகும்.
இது நொய்யல் ஆற்றங்கரையில் அமைந்துள்ள இப்பேருராட்சி பகுதியில் உள்ள பூண்டி அருகில்  வெள்ளியங்கிரி மலை ஆண்டவர் கோயில், ஈஷா யோக மையம் மற்றும்  காருண்யா பல்கலைக்கழகம் உள்ளது. சுற்றுலா தலங்களான கோவை குற்றாலம் மற்றும் சிறுவாணி அணை இப்பேரூராட்சிக்கு அருகில் அமைந்துள்ளது.
அமைவிடம்
போக்குவரத்து: ஆலாந்துறை பேரூராட்சி கோவை - சிறுவாணி சாலையில் அமைந்துள்ளது.மேலும் வெள்ளியங்கிரி மலை, ஈஷா யோகா போன்ற முக்கிய வழிபாட்டுத் தலங்கள் செல்லும் வழியில் அமைந்துள்ளது.எனவே எண்ணற்ற பேருந்துகள் இயக்கப்படுகின்றன. கோவை காந்திபுரம் நகரப் பேருந்து நிலையத்திலிருந்து 14,14A,14B,14C,14D,14E,14F,14H,59, 59A,59C,64J ஆகிய பேருந்துகள் இயக்கப்படுகின்றன. இவை தவிர பூண்டி மற்றும் சாடிவயல், கோவை குற்றாலம், சிறுவாணி செல்லும் புறநகர் பேருந்துகளும் இயக்கப்படுகின்றன. திருப்பூரில் இருந்து பூண்டி வெள்ளியங்கிரி ஆண்டவர் கோயிலுக்கு குறிப்பிட்ட நேரங்களில் பேருந்து இயக்கப்படுகிறது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2004 வீடுகளும்,  7221  மக்கள்தொகையும் கொண்டது.
பெயர்க்காரணம்
துறை என்பது ஆற்றங்கரையில் அமைந்த ஊர்களைக்குறிக்கும்.நொய்யல் ஆற்றங்கரையில் அமைந்த காரணம் பற்றி இப்பெயர் பெற்றிருக்கலாம்.
கல்வி, மொழி மற்றும் கலாச்சாரம்
தமிழ் மொழியே பெரும்பாலும் முதன்மை மற்றும் நாளாந்த மொழியாக உள்ளது. இளைய தலைமுறையினர், ஆங்கிலம் அறிந்தவர்களாக உள்ளனர். கல்விக்கு முக்கியத்துவம் தரப்படுகிறது. வளர்த்துவரும் குறு நகராகவும் உள்ளது. பெருவாரியான உணவகங்கள்,அரசு மற்றும் இந்திய வங்கிகள் உள்ளது.அருகே உள்ள நாதேகவுண்டன் புதூரில் பொறியியல் கல்லூரியும் இச்சிறிய நகரைசுற்றி தனியார் மற்றும் அரசு பள்ளிகள் உள்ளன.மாரி அம்மன் கோவில் சிறப்பு வாய்ந்தது.மேலும் வருமான வரி அலுவலகம் இங்குதான் உள்ளது.பலதப்பட்ட மக்கள் வசிக்கும் குறு நகரமாக வளர்ந்து வருகிறது.பழனி பாதயாத்திரை (பாதைபயணம்) மற்றும் சபரி மலை பாதயாத்திரை (பாதைபயணம்) செல்வோர் எண்ணிக்கை இப்பகுதியில் அதிகம்.
தொழில் மற்றும் வேலைவாய்ப்பு
வேளாண்மை முதன்மை தொழில். மேலும் வேளாண் சார்த்த தொழில்கள், ஆலாந்துறை முதன்மை சாலையில் அமைந்துள்ளதால் தேநீர் விடுதி, அடுமனை முதலானவையும் இங்கு நடைபெறுகின்றன.
மேற்கோள்கள்
பகுப்பு:கோயம்புத்தூர் மாவட்டத்தில் உள்ள பேரூராட்சிகள்
அங்கேரி
அங்கேரி (Hungary, ஹங்கேரி, (Magyarország, மகியறோர்சாக்), என்பது நடு ஐரோப்பாவில் உள்ள ஒரு நிலம் சூழ் நாடு ஆகும். இதன் வடக்கே சிலோவாக்கியா, கிழக்கே உக்ரைன், உருமேனியா, தெற்கே செர்பியா, குரோவாசியா, தென்மேற்கே சுலோவீனியா, மேற்கே ஆசுதிரியா ஆகிய நாடுகள் எல்லைகளாக உள்ளன. புடாபெஸ்ட் இதன் தலைநகரமும், மிகப் பெரிய நகரமும் ஆகும். அங்கேரி ஐரோப்பிய ஒன்றியம், நேட்டோ, பொருளியல் கூட்டுறவு மற்றும் வளர்ச்சிக்கான அமைப்பு, விசெகிராது குழு ஆகிய அமைப்புகளில் உறுப்பு நாடாக உள்ளது. இதன் அதிகாரபூர்வ மொழி அங்கேரியம் ஆகும்.
பல நூற்றாண்டுகளாக கெல்ட்டியர், ரோமர்கள், குன்கள், சிலாவியர்கள், கெப்பிதுகள், ஆவார்கள் ஆகியோரின் வாழ்விடங்களாக இருந்த பகுதிகள் இறுதியில், 9ம் நூற்றாண்டின் இறுதியில் அங்கேரி நாடு அங்கேரிய இளவரசன் ஆர்ப்பாதுவினால் உருவாக்கப்பட்டது. ஆர்ப்பாதுவின் கொள்ளுப்பேரன் முதலாம் ஸ்டீவன் 1000 ஆம் ஆண்டில் அங்கேரியை கிறித்தவ இராச்சியமாக மாற்றி அதன் அரசனானான். 12ம் நூற்றாண்டில் அங்கேரி மேற்குலக நாடுகளில் ஒரு மத்திய ஆதிக்க நாடாக வளர்ந்து, 15ம் நூற்றாண்டிற்குள் அதன் உச்சத்தை அடைந்தது. 1526 இல் இடம்பெற்ற மோகாக் சண்டையை அடுத்து அங்கேரியின் ஒரு பகுதி 150 ஆண்டுகளுக்கு உதுமானியரின் ஆதிக்கத்தில் (1541–1699) இருந்தது. அதன் பின்னர் ஆப்சுபூர்க் பேரரசின் ஆட்சிக்குள் வந்த அங்கேரி, 1867-1918 காலப்பகுதியில் ஆத்திரிய-அங்கேரிய இராச்சியத்தின் அதிகாரத்தில் இருந்தது.
முதலாம் உலகப் போரை அடுத்து, அங்கேரி தனது 71% நிலப்பகுதியையும், 58% மக்கள்தொகையையும், 32% அங்கேரிய இனக்குடிகளையும் இழந்ததை அடுத்து 1920 ஆம் ஆண்டில் மேற்கொள்ளப்பட்ட திரயானன் ஒப்பந்தத்தின் அடிப்படையில் அங்க்கேரியின் தற்போதைய எல்லைகள் வகுக்கப்பட்டன. இரண்டாம் உலகப் போரின் போது அங்கேரி அச்சு நாடுகளுடன் இணைந்து போரிட்டது. இதனால் அது மேலும் தனது பலத்தையும், மக்களையும் இழந்தது. போரின் முடிவில், அங்கேரி சோவியத் ஒன்றியத்தின் செல்வாக்கிற்குள் வந்தது. இதனால் அங்கு 1947 முதல் 1989 வரை நாற்பதாண்டு-கால கம்யூனிச ஆட்சி நிலவியது. 1956 அங்கேரியப் புரட்சியின் போது இந்நாடு பல உலக நாடுகளின் கவனத்தை ஈர்த்தது. 1989 இல் ஆசுதிரியாவுடனான எல்லைப் பகுதியை அது திறந்து விட்டதை அடுத்து அங்கு கம்யூனிசம் வீழ்ச்சியடைய ஆரம்பித்தது.
1989 அக்டோபர் 23 இல் அங்கேரி சனநாயக நாடாளுமன்றக் குடியரசாக அறிவிக்கப்பட்டது. இன்று மிக அதிகமான மனித வளர்ச்சிச் சுட்டெண்ணைக் கொண்டுள்ள இந்நாடு ஒரு உயர்-நடுத்தர-வருவாயைக் கொண்ட நாடாக உள்ளது. அங்கேரி ஒரு பிரபலமான சுற்றுலா ஈர்ப்பு நாடாகும். இங்கு ஆண்டுக்கு 10.675 மில்லியன் (2013) சுற்றுலாப் பயணிகள் வருகின்றன. இங்கு உலகின் மிகப் பெரிய வெப்ப நீர்க் குகை, உலகின் இரண்டாவது பெரிய வெந்நீரூற்று (ஏவீசு ஏரி), நடு ஐரோப்பாவின் மிகப் பெரிய ஏரி (பலத்தான் ஏரி), ஐரோப்பாவின் மிகப் பெரிய இயற்கை புன்னிலம் (ஓர்த்தோபாகி தேசிய வனம்) ஆகியன இங்குள்ளன.
வரலாறு
"ஹங்கேரி" என்ற பெயர் 7ம் நூற்றாண்டில் தோன்றியதாக நம்பப்படுகிறது. அங்கேரியப் பழங்குடிகள் பல்கார் கூட்டமைப்பில் ஒரு பகுதியினராக இருந்த போது ஓன்-ஓகுர்" (On-Ogur) என அழைக்கப்பட்டனர். இது ஓகுர் மொழிகளில் "பத்து அம்புகள்" என்று பொருள்.
கிபி 895 இற்கு முன்னர்
9ம் நூற்றாண்டின் இறுதியில் இந்நிலத்தில் சிலாவிக், ஆவார்கள் ஆகியோர் பெரும்பான்மையாகக் குடியேறினர்.
பெருநகர அரண்மனை, உதய்பூர்
பெருநகர அரண்மனை (City Palace), ராஜஸ்தானிலுள்ள உதய்பூரில் அமைந்திருக்கும் அரண்மனையாகும். இது மேவார் வம்சத்தின் பல ஆட்சியாளர்களிடமிருந்து நன்கொடைகளைக் கொண்டு கிட்டத்தட்ட 400 ஆண்டுகளுக்கு மேலாக கட்டப்பட்டது. 1553இல் கட்டுமானம் தொடங்கியது. சிசோடியா ராஜபுத குடும்பத்தின் மஹாராணா உதய் சிங் இரண்டாம் தலைமுறையினரால் தொடங்கப்பட்டது. அவர் தனது தலைநகரான சிட்டோரியிலிருந்து உதய்பூரிலுள்ள புதிய நகரமான நகரத்திற்கு மாற்றினார். பிகோலா ஏரியின் கிழக்கு கரையில் இந்த அரண்மனை அமைந்துள்ளது. உதய்பூரில் உள்ள பெருநகர அரண்மனை ஒரு அழகிய பாணியில் கட்டப்பட்டுள்ளது. இது ராஜஸ்தான் மாநில கட்டிடங்களிலேயே மிகப்பெரியதாக கருதப்படுகிறது.
இது ராஜஸ்தானிய மற்றும் முகலாய கட்டிடக்கலை பாணியில் கட்டப்பட்டதாகும். இது ஒரு மலை உச்சியில் கட்டப்பட்டது. இங்கிருந்து பார்க்கும் போது நகரின் மற்றும் அதன் சுற்றியுள்ள பரந்த இடங்கள் காட்சியளிக்கிறது. ஏரி பிகோலாவைக் காட்டிலும், ஏரி அரண்மனை, ஜாக்கோவில், ஜாக்டிஷ் கோயில், மன்ஸோன் அரண்மனை மற்றும் நீமாச் மாதா கோவில் போன்ற பல வரலாற்று நினைவுச்சின்னங்கள் அரண்மனை வளாகத்தின் அருகே உள்ளன. ஆரவல்லி மலைத்தொடரில் உள்ள இந்த இடம் 1983 ஜேம்ஸ் பாண்ட் திரைப்படமான ஆக்டோபஸ்ஸின் மூலம் பிரபலமானது.
மேற்கோள்கள்
பகுப்பு:இராசத்தான் அரண்மனைகள் பகுப்பு:இந்திய வரலாற்றுச் சின்னங்கள் பகுப்பு:இராஜஸ்தானில் உள்ள சுற்றுலாத் தளங்கள்
பருத்திச்சேரி கோதண்டராமர் கோயில்
பருத்திச்சேரி கோதண்டராமர் கோயில் தமிழ்நாட்டில் தஞ்சாவூர் மாவட்டம், பருத்திச்சேரி என்னும் ஊரில் அமைந்துள்ள ராமர் கோயிலாகும்.
மோனிகா படேல்
மோனிகா படேல் (Monica Patel) (பிறப்பு 26 ஏப்ரல் 1999) என்பவர் இந்திய துடுப்பாட்ட வீரர் ஆவார். இவர் பிப்ரவரி 2021இல், தென்னாப்பிரிக்காவுக்கு எதிரான வரையிட்ட நிறைவுகள் துடுப்பாட்ட போட்டியில் இந்தியப் பெண்கள் துடுப்பாட்ட அணியின் சார்பில் தனது முதல் பன்னாட்டுப் போட்டியில் அறிமுகமானார். பெண்கள் ஒரு நாள் பன்னாட்டுப் போட்டியில் தென்னாப்பிரிக்காவுக்கு எதிராக 7 மார்ச் 2021 அன்று விளையாடினார்.
மேற்கோள்கள்
பகுப்பு:வாழும் நபர்கள் பகுப்பு:1999 பிறப்புகள் பகுப்பு:மகளிர் துடுப்பாட்டம்
1989 தியனன்மென் சதுக்கம் எதிர்ப்புப் போராட்டங்கள்
thumb|300px|[[1989இல் ஜூன் 5ஆம் திகதி தியனன்மென் சதுக்கத்தில் "கவச தாங்கிக் காரன்" என்று அழைக்கப்பட்ட கல்லூரி மாணவர் சீனாவின் கவச தாங்கிகளை நிறுத்த முயல்கிறார்.]]
1989 தியனன்மென் சதுக்கம் எதிர்ப்புப் போராட்டங்கள் என்பது 1989இல் சீனாவின் தலைநகரம் பெய்ஜிங்கின் தியனன்மென் சதுக்கத்தில் அரசுக்கு எதிராக நடந்த போராட்டங்களை குறிக்கும். சீனாவில் தொழிலாளர்களும், கல்லூரி மாணவர்களும், கற்றவர்களும் இப்போராட்டத்தை தலைமை தாங்கியுள்ளனர். 1989இல் ஏப்ரல் 15 முதல் ஜூன் 4 வரை இப்போராட்டங்கள் நடந்தன.
சீனப் பொதுவுடமைக் கட்சியின் பொருளாதாரக் கொள்கைகளுக்கும் அரசியல் கொள்கைகளுக்கும் எதிராக போராளிகள் போராட்டம் செய்துள்ளனர். பெய்ஜிங்கில் டியனன்மென் சதுக்கத்தில் முக்கியமான போராட்டங்கள் நடந்தன, ஆனாலும் சாங்காய் போன்ற பல்வேறு சீன நகரங்களிலும் எதிர்ப்புப் போராட்டங்கள் நடந்தன.
பருத்திச்சேரி கோதண்டராமர் கோயில்
கோயில் அமைப்பு
இக்கோயிலில் கோதண்டராமர், சீதை சன்னதிகளும், லெஷ்மணன், கருடன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. புரட்டாசி மாதம் நவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
1989 தியனன்மென் சதுக்கம் எதிர்ப்புப் போராட்டங்கள்
வெளி இணைப்புகள்
பகுப்பு:சீனாவில் மனித உரிமைகள் பகுப்பு:சீனாவில் எதிர்ப்புப் போராட்டங்கள் பகுப்பு:1989 நிகழ்வுகள்
நோரா ஆறு
thumb|300x300px|நோரா ஆற்றின் குறுக்கே உரோமானியக் காலத்திய பாலம் நோரா ஆறு (Nora river) என்பது ஸ்பெயினின் வடக்கே ஒரு நீர்வழி ஆகும், இது ஆதூரியா வழியாக பாயும் நலன் ஆற்றின் ஒரு துணை ஆறாகும். இது ஆதுரியா பிரதேசத்தின் மிக நீண்ட ஆறுகளில் ஒன்றாகும்.
இது ஒவியேதோ மற்றும் லானராவிற்கும் இடையேயும், பின்னர் ஒவியோதோ மற்றும் லாஸ் ரெகுவஸ் ஆகியவற்றுக்கு இடையே. ஒரு இயற்கை எல்லையாக உள்ளது. இதன் குறுக்கே ஒரு அணையும் அதில் நீர்மின்நிலையமும் அமைக்கப்பட்டுள்ளது. இந்த ஆற்றின் குறுக்கே பழங்கால உரோமானிய காலத்திய பாலம் உள்ளது.
குறிப்புகள்
பகுப்பு:எசுப்பானிய ஆறுகள்
ந,ந,ஈ,தி தத்தெடுத்தல்
ந,ந,ஈ,தி தத்தெடுப்பு (LGBT adoption) என்பது அகனள், உகவர், இருபால், திருநங்கைகள் ( நங்கை, நம்பி, ஈரர், திருனர் ) ஆகிய சமூக மக்களால் குழந்தைகளை தத்தெடுப்பது ஆகும். இது ஒரே பாலின தம்பதியினரின் மற்ற பாலினத்தவரின் உயிரியல் ரீதியிலான குழந்தைகளை தத்தெடுத்தல், அல்லது ஒரு ந,ந,ஈ,தி நபர் தனியாக தத்தெடுத்தல் ஆகிய ஏதேனும் ஒன்றாக இருக்கலாம்.இருபத்தேழு நாடுகளிலும் மற்றும் சார்பு பிரதேசங்களிலும் ஒரே பாலின தம்பதிகளால் மேற்கொள்ளப்படும் தத்தடுத்தல் என்பது சட்டப்பூர்வமானது ஆகும். மேலும், ஐந்து நாடுகளில் ஒரே பாலின தம்பதிகள் மறு தாரக் குழந்தைகளை தத்தெடுப்பது சட்டபூர்வமானதாக உள்ளது. thumb அரசியலமைப்புகள் மற்றும் சட்டங்கள் பொதுவாக ந,ந,ஈ,தி நபர்களின் தத்தெடுப்பு உரிமைகளை தெளிவுபடுத்த முடியாது என்பதால், நீதித்துறை முடிவுகள் தான் அவர்கள் தனித்தனியாக அல்லது ஜோடிகளாக பெற்றோராக பணியாற்ற முடியுமா என்பதை தீர்மானிக்கின்றன.
ந,ந,ஈ,தி தத்தெடுப்பதை எதிர்ப்பவர்கள் ந,ந,ஈ,தி பெற்றோரின் வளர்ப்பு முறைகள் குழந்தைகளை மோசமாக பாதிக்கிறது என்று கூறுகின்றனர். இருப்பினும், அறிவியல் ஆராய்ச்சி முடிவுகள் மற்ற பெற்றோரைப் போலவே ஓரினச்சேர்க்கையாளர் மற்றும் திருநங்கை பெற்றோர்களும் குழந்தை வளார்ப்பில் தகுதியும் திறனும் உடையவர்கள் என்பதை காட்டுகின்றன, மேலும் அவர்களின் குழந்தைகள் உளவியல் ரீதியாக ஆரோக்கியமானவர்களாகவும், மற்ற பெற்றோர்களால் வளர்க்கப்பட்டவர்களைப் போல சமூகத்தில் அனுசரித்துப் போகும் திறனைப் பெற்றுள்ளனர் என்றும் கூறுகிறது. அமெரிக்கா, கனடா மற்றும் ஆஸ்திரேலியாவில் உள்ள மனநல நிபுணர்களின் குறிப்பிடத்தகுந்த சங்கங்கள், நம்பகமான அனுபவ ரீதியிலான ஆராய்ச்சிகள் இது தொடர்பாக ஏதும் இல்லை எனக் கூறுகிறது.
ந,ந,ஈ,தி பெற்றோர்
thumb| குழந்தைகளுடன் திருநங்கை ஜோடி ந,ந,ஈ,தி பெற்றோர் தத்தெடுத்தல் தொடர்பான ஆய்வில் அவர்கள் பெரும்பாலும் தங்கள் அசல் குடும்பம் மற்றும் தங்களது குடும்பங்களோடு தொடர்பில்லாத குடும்பங்களைச் சேர்ந்த குழந்தைகளைத் தத்தெடுத்தல் எனும் வேறுபாட்டினை உணரவில்லை என்று கூறுகிறது. இது ந,ந,ஈ,தி பெற்றோர்கள் குழந்தைத் தத்தெடுத்தலுக்கு எதிரானவர்களின் கருத்திற்கு வலு சேர்க்கும் வகையில் அமைகிறது. பெற்றோரின் பாலியல் நோக்குநிலை மற்றும் குழந்தை அனுசரிப்பு ஆகியவற்றுக்கு இடையே குறிப்பிடத்தக்க தொடர்புகள் இல்லை என்று ஆய்வு கண்டறிந்துள்ளது.
எதிர் பாலின தம்பதிகளின் குழந்தைகளைப் போலவே ஒரே பாலினத் தம்பதியினரின் குழந்தைகளும் கல்வி கற்கிறார்கள் என்று அறிவியல் ஆராய்ச்சி சுட்டிக்காட்டுகிறது.Brief of the American Psychological Association, Kentucky Psychological Association, Ohio Psychological Association, American Psychiatric Association, American Academy of Pediatrics, American Association for Marriage and Family Therapy, Michigan Association for Marriage and Family Therapy, National Association of Social Workers, National Association of Social Workers Tennessee Chapter, National Association of Social Workers Michigan Chapter, National Association of Social Workers Kentucky Chapter, National Association of Social Workers Ohio Chapter, American Psychoanalytic Association, American Academy of Family Physicians, and American Medical Association as Amici Curiae in Support of Petitioners Brief presented to the Legislative House of Commons Committee on Bill C38 by the Canadian Psychological Association – June 2, 2005.
வாதங்கள்
ந,ந,ஈ,தி மக்களால் குழந்தைகளை தத்தெடுப்பது ஒரு விவாதத்திற்குரிய பிரச்சினையாக உள்ளது. உதாரணமாக, அமெரிக்காவில், ந,ந,ஈ,தி மக்கள் தத்தெடுப்பைத் தடுக்கும் சட்டம் பல அதிகார வரம்புகளில் அறிமுகப்படுத்தப்பட்டுள்ளது; இத்தகைய முயற்சிகள் பெரும்பாலும் தோற்கடிக்கப்பட்டன. 1973 க்கு முன்பு, மாநில நீதிமன்றங்கள் பொதுவாக ஓரினச்சேர்க்கையாளர்கள் மற்றும் திருநங்கை தத்த்டுத்தல் மூலம் குழந்தை வளர்ப்பு என்பதனை தடை செய்துள்ளது.
முக்கிய தொழில்முறை நிறுவனங்கள் ஒரே பாலின தம்பதியினரின் தத்தெடுப்புக்காக அறிக்கைகளை வெளியிட்டுள்ளன. அமெரிக்க உளவியல் சங்கம் ஓரினச்சேர்க்கை தம்பதியினரை தத்தெடுப்பதற்கு ஆதரவளித்துள்ளது,
பின்வரும் வாதங்கள் ந,ந,ஈ,தி பெற்றோர்களால் தத்தெடுக்கப்படுவதை ஆதரிக்கின்றன:
ஒரு குடும்பம், பாதுகாவலர்கள் அல்லது அவர்களின் நல்வாழ்வைக் கவனித்துக்கொள்ளக்கூடிய நபர்களைத் தேர்வு செய்வது என்பது குழந்தையின் உரிமை மனித உரிமைகள் - குடும்ப வாழ்க்கைக்கான குழந்தை மற்றும் பெற்றோரின் உரிமை. ஒரே பாலினத்தவர் அல்லது வழக்கமான பெற்றோரால் வளர்க்கப்படும் குழந்தைகளிடையே கிட்டத்தட்ட வேறுபாடுகள் இல்லை. . ந,ந,ஈ,தி பெற்றோருக்கு எதிரானவர்களின் கூற்றுகள் வலுவாக இருந்தபோதிலும், ஒரே பாலின தம்பதிகள் ஒரு குழந்தையை சரியான முறையில் வளர்க்க நல்ல நிலைமைகளை வழங்க முடியும். ஆதரவற்றோர் இல்லத்திற்கு தத்தெடுப்பு ஒரு சிறந்த மாற்றாகும்
சான்றுகள்
பகுப்பு:ந.ந.ஈ.தி
பாதரச(II) சல்பேட்டு
பாதரச(II) சல்பேட் (Mercury(II) sulfate), பொதுவாக மெர்குரிக் சல்பேட் என்று அழைக்கப்படுகிறது, இது Hg S O4 என்ற வேதிச் சேர்மம் ஆகும் . '''இது மணமற்ற திடப்பொருளாகும், இது வெண்ணிறத் துகள்கள் அல்லது படிகத் தூளை உருவாக்குகிறது. நீரில், கந்தக அமிலத்துடன் இது மஞ்சள் நிறமுடையம் மற்றும் கரையாத சல்பேட்டாக வீழ்படிவாகிறது.'''
வரலாறு
1932 ஆம் ஆண்டில், ஜப்பானிய இரசாயன நிறுவனமான சிஸ்ஸோ கழகம் அசிட்டிலீன் மற்றும் நீரிலிருந்து அசிடால்டிகைடை உற்பத்தி செய்வதற்கான ஊக்கியாக பாதரச சல்பேட்டைப் பயன்படுத்தத் தொடங்கியது. இந்த வினையின் துணை விளைபொருளாக மெத்தில்பாதரசம் உருவாகியது. ஆனால், அந்த நேரத்தில் அது தெரிந்திருக்கவில்லை. ஜப்பானின் மினமாட்டாவில் ஏற்பட்ட மினமாட்டா கொள்ளை நோய்க்கு மினமாட்டா கடல் வளைகுடாவில் கொட்டப்பட்ட மெதில் மெர்குரி உள்ளிட்ட பாதரசக் கழிவு பொருட்களின் வெளிப்பாடு மற்றும் நுகர்வு காரணமாக இருக்கலாம் என்று நம்பப்படுகிறது.
உற்பத்தி
அல்லது அடர்த்தியான மஞ்சள் பாதரச(II) ஆக்சைடை செறிவூட்டப்பட்ட கந்தக அமிலம் மற்றும் தண்ணீரில் கரைப்பதன் மூலம் தயாரிக்கப்படுகிறது.
டெனிகஸின் வினைக்காரணி
பாதரச சல்பேட்டின் அமிலக் கரைசலே டெனிகசின் வினைக்காரணி என்று அழைக்கப்படுகிறது. இது பொதுவாக 20 ஆம் நூற்றாண்டு முழுவதும் பகுப்பாய்வுக்கான தரமான வினைக்காரணியாக பயன்படுத்தப்பட்டது. மூவிணைய ஆல்ககால்களைக் கொண்ட சேர்மங்களைக் கொண்ட ஒரு கரைசலில் டெனிகஸின் வினைக்காரணி சேர்க்கப்பட்டால், ஒரு மஞ்சள் அல்லது சிவப்பு வீழ்படிவு உருவாகும்.
அசிடால்டிகைடின் உற்பத்தி
முன்பு குறிப்பிட்டபடி, அசிட்டிலீன் மற்றும் நீரிலிருந்து அசிடால்டிகைடு உற்பத்தி செய்ய வினையூக்கியாக Hg SO4 பயன்படுத்தப்பட்டது.
ஆல்கீன்களின் ஆக்ஸிமர்குரேஷன்-டிமர்குரேஷன்
பாதரச சல்பேட்டு மற்றும் பாதரச(II) அசிடேட்டு போன்ற பாதரசத்தின் சேர்மங்கள் பொதுவாக ஆக்ஸிமர்குரேஷன்-டிமர்குரேஷனில் வினையூக்கிகளாகப் பயன்படுத்தப்படுகின்றன, இது ஒரு வகை எலக்ட்ரான்கவர் சேர்க்கை வினைகள் ஆகும். ஒரு ஆல்கீனின் நீரேற்றமானது ஒரு ஆல்ககாலை விளைவிக்கிறது, இதன் பிறகு பகுதித்தெரிவு நிகழ்கிறது, இந்த பகுதித்தெரிவு மார்கோவ்னிகோவின் விதியால் கணிக்கப்படுகிறது  .
அல்கைன்களின் நீரேற்றம்
வினையின் வழிமுறை கீழே கொடுக்கப்பட்டுள்ளது. அமிலம் சேர்க்கப்படாமல் பாதரச சல்பேட்டின் நீர்க்கரைசலைப் பயன்படுத்தி 2,5-டைமெத்திஎக்சின்-2,5-டியோலை 2,2,5,5-டெட்ராமெதில்-டிராஐதரோஃபியூரானாக மாற்றுகிறது. மையம்|600x600px| 2,5-டைமிதைஹெக்ஸின்-2,5-டியோலை 2,2,5,5-டெட்ராமெதில்ட்-டிராஹைட்ரோஃபுரான் -3-ஒன் ஆக மாற்றுதல்
சுகாதார பிரச்சினைகள்
HgSO4 சுவாசம் மூலம் உட்கொள்ளப்படுவதால் கடுமையான நச்சுத்தன்மை ஏற்படலாம்:இதன் காரணமாக மார்பில் இறுக்கம், சுவாசிப்பதில் சிரமம், இருமல் மற்றும் வலி ஆகியவை ஏற்படலாம். கண்களுக்கு HgSO4 இன் வெளிப்பாடு கண் வெளிப்படலம் மற்றும் கருவிழியில் புண்ணை ஏற்படுத்தும். பாதரச சல்பேட் சருமத்தின் மேல் வெளிப்படுத்தப்பட்டால் அது தோலில் உணர்திறன் அழற்சியை ஏற்படுத்தக்கூடும். கடைசியாக, பாதரச சல்பேட்டு உட்கொள்ளப்பட்டால் திசு அழிப்பு, வலி, வாந்தி மற்றும் கடுமையான செயலறுவளி அடைப்பு ஆகியவற்றை ஏற்படுத்தும். உட்கொள்வது புற இரத்த நாளச் சிதைவு காரணமாக சில மணி நேரங்களுக்குள் மரணத்தை ஏற்படுத்தும்.
இது மருத்துவ காரணங்களுக்காக வாந்தியைத் தூண்ட 19 ஆம் நூற்றாண்டின் பிற்பகுதியில் பயன்படுத்தப்பட்டது.
பாதுகாப்பு
பாதரச சல்பேட்டு அதிக அளவில் உட்கொள்ளப்படும் போது மரணம் ஏற்படலாம். மனிதர்கள் பாதரசத்தின் சேர்மங்களுக்கு வெளிப்படுத்தப்பட்டால், கடுமையான நரம்பு தொடர்பான நோய்கள் ஏற்படலாம். நீருடன் வினைப்படும் போது அரிக்கும் தன்மையுடைய கந்தக அமிலத்தை வெளியிடக்கூடியது. இந்த உப்பு அல்லது இதன் கரைசல் மற்ற உலோகங்களான அலுமினியம், இரும்பு, தாமிரம், காரீயம், மக்னீசியம், துத்தநாகம் போன்றவற்றை அரிக்கும் தன்மை கொண்டது.
குறிப்புகள்
பகுப்பு:சல்பேட்டுகள் பகுப்பு:Articles without UNII source பகுப்பு:Articles without KEGG source பகுப்பு:Articles without EBI source பகுப்பு:Chemical pages without ChemSpiderID பகுப்பு:Articles without InChI source பகுப்பு:பாதரச சேர்மங்கள்
ராஜேஸ் தாஸ்
ராஜேஸ் தாஸ் தமிழ்நாட்டில் பணிபுரியம் ஒடிசா மாநிலத்தைச் சேர்ந்த இந்திய ஆட்சிப் பணி அதிகாரி ஆவார். இவர் தமிழ்நாட்டைச் சேர்ந்த இந்திய ஆட்சிப் பணி அதிகாரியான பீலா ராஜேசை மணந்தவர். இவர் பிப்ரவரி, 2021 முடிய தமிழக காவல் துறையில் சிறப்பு தலைமை இயக்குநர் (சட்டம் & ஒழுங்கு) பணியில் இருந்தவர். 2021-இல் 57 வயதாகும் இராஜேஸ் தாஸ் மீது ஒரு பெண் இந்தியக் காவல் பணி அதிகாரியை பாலியல் துன்புறுத்தல் செய்தமை குறித்து குற்றச்சாட்டு எழுந்தது. எனவே தமிழ்நாடு காவல் துறை, ராஜேஸ் தாஸ் மீது பாலியல் துன்புறத்தல் வழக்கு பதிந்து, தமிழக சிபி-சிஐடியின் கண்காணிப்பாளர் முத்தரசி தலைமையில் விசாரணைக் குழு அமைக்கப்பட்டுள்ளது. தற்போது ராஜேஸ் தாஸ் பணியிலிருந்து விடுவிக்கப்பட்டு காத்திருப்போர் பட்டியலில் வைக்கப்பட்டுள்ளார். இராஜேஸ் தாஸ் மீதான பாலியல் துன்புறுத்தல் வழக்கை தன்னிச்சையாக கையில் எடுத்த  சென்னை உயர் நீதிமன்றம், இந்த விசாரணையை தொடர்ந்து கண்காணித்து  வருகிறது. மேலும் தமிழ்நாடு அரசின் உள்துறை செயலகம், ராஜேஸ் தாஸ் மீதான பாலியல் துன்புறத்தல் குற்றச்சாட்டுகளை விசாரணை செய்ய ஒரு பெண் கூடுதல் தலைமைச் செயலர் தலைமையில் ஆறு பேர் கொண்ட விசாகா குழு அமைக்கப்பட்டுள்ளது.
வெளி இணைப்புகள்
பகுப்பு:வாழும் நபர்கள் பகுப்பு:இந்திய காவல் பணி அதிகாரிகள் பகுப்பு:தமிழ்நாடு காவல்துறை அதிகாரிகள்
ராகுல் நர்வேகர்
ராகுல் நர்வேகர் (Rahul Narwekar) இந்தியாவின் மகாராட்டிரா மாநிலத்தின் பாரதிய ஜனதா கட்சி அரசியல்வாதி ஆவார். இவர் 2019 மகாராட்டிரா சட்டமன்றத் தேர்தலில் தெற்கு மும்பையின் கொலபா சட்டமன்றத் தொகுதியிலிருந்து மகாராஷ்டிர சட்டமன்ற உறுப்பின்ராகத் தேர்ந்தெடுக்கப்பட்டவர். 3 சூலை 2022 அன்று இவர் மகாராஷ்டிரா சட்டமன்ற சபாநாயகராக தேர்வு செய்யப்பட்டார்.
வெளி இணைப்புகள்
பகுப்பு:மகாராட்டிர சட்டமன்ற உறுப்பினர்கள்
பகுப்பு:மகாராட்டிர அரசியல்வாதிகள்
பகுப்பு:மராத்தியர்கள்
மிச்சிகன் ஏரி
மிச்சிகன் ஏரி (Lake Michigan) வட அமெரிக்காவிலுள்ள ஐந்து பேரேரிகளில் ஒன்று. இது மட்டுமே முழுமையாக ஐக்கிய அமெரிக்காவின் ஆட்சிப்பகுதிக்குள் அமைந்ததாகும். மற்ற நான்கு பேரேரிகளும் ஐக்கிய அமெரிக்கா, கனடா இருநாட்டுப் பகுதிகளிலும் உள்ளன. பேரேரிகளில் இது கொள்ளளவின்படி இரண்டாவது மிகப்பெரிய ஏரியாகும். மேற்பரப்பளவின்படி மூன்றாவது பெரியதாகும்; சுப்பீரியர் ஏரியும் இயூரோன் ஏரியும் இதைவிடப் பெரியன. (இந்த ஏரி சிறிதளவே ஐக்கிய அமெரிக்க மாநிலம் மேற்கு வர்ஜீனியாவைச் சிறியது). கிழக்கில் இந்த ஏரியின் வடிநிலத்தில் இயூரோன் ஏரியும் பரந்த மக்கினாக் நீரிணை மூலம் இணைந்துள்ளது. ஒரே மேற்பரப்பு உயரத்தைக் கொண்டுள்ளதால் இவை இரண்டும் ஒரே ஏரி எனலாம்.
மிச்சிகன் ஏரியின் மேற்கிலிருந்து கிழக்காக விஸ்கொன்சின், இலினொய், இந்தியானா, மிச்சிகன் மாநிலங்கள் பகிர்ந்து கொள்கின்றன. இதன் கரையோரமாக அமைந்துள்ள துறைமுகங்களில் சிகாகோ; மில்வாக்கி; கிரீன் பே, விசுகான்சின்; கேரி, இந்தியானா; மற்றும் மஸ்கெகோன், மிச்சிகன் அடங்கும். "மிச்சிகன்" என்ற சொல் துவக்கத்தில் ஏரியைக் குறிப்பிடுவதாகவே இருந்தது; இது உள்ளூர் ஒஜிப்வெ மொழியில் பெரும் நீர் என்ற பொருள்தரும் மிச்சி காமி என்ற சொல்லிலிருந்து உருவாகியிருக்கலாம்.
புவியியல்
அமெரிக்க ஐக்கிய நாட்டின் எல்லைகளுக்குள்ளே முழுமையும் உள்ள ஒரே அமெரிக்கப் பேரேரி மிச்சிகன் ஏரியாகும்; மற்ற நான்கு ஏரிகளும் கனடாவுடன் பகிரப்பட்டுள்ளன. இது அமெரிக்க நடுமேற்குப் பகுதியில் அமைந்துள்ளது.
புள்ளியியலும் அளவியலும்
மிச்சிகன் ஏரியின் மேற்புரப் பரப்பு 22,404 ச.மை (58,026 கிமீ2); (13,237 சதுர மைல்கள், 34,284 கிமீ2 மிச்சிகன் மாநிலத்திலும், 7,358 சதுர மைல்கள், 19,056 கிமீ2 விசுகான்சின் மாநிலத்திலும், 234 சதுர மைல்கள், 606 கிமீ2 இந்தியானா மாநிலத்திலும், 1,576 சதுர மைல்கள், 4,079 கிமீ2 இல்லிநாய் மாநிலத்திலுமாக அமைந்துள்ளது) எனவே மேற்புர பரப்பின் அளவைக்கொண்டு ஒரு நாட்டின் எல்லைக்குள் முழுவதுமாக அமைந்துள்ள ஏரிகளில் மிகப் பெரும் ஏரியாக விளங்குகிறது. ( உருசியாவிலுள்ள பைக்கால் ஏரி, நீர்க் கொள்ளளவைக்கொண்டு இதைவிடப் பெரியதாகும்). உலகளவில் மிச்சிகன் ஏரி ஐந்தாவது மிகப்பெரிய ஏரியாகும். உலகில் மேற்புர பரப்பைக் கொண்டு மிகப்பெரிய நன்னீர் ஏரியான மிச்சிகன்-இயூரோன் ஏரி அமைப்பின் பெரிய பாதியாகவும் உள்ளது. இது 307 mi நீளமும் 118 mi அகலமும் 1,640 mi நீளமான ஏரிக்கரையும் கொண்டிருக்கிறது. ஏரியின் சராசரி ஆழம் 46 பதொம்கள் 3 அடி (279 அடி; 85 மீ), இங்குள்ள மிக ஆழமான பகுதி 153 பதொம்களும் 5 அடியுமாக (923 அடி; 281 மீ) உள்ளது. மிச்சிகன் ஏரியில் 1,180 கன மைல்கள் (4,918 கிமீ³) கொள்ளளவிற்கு நீர் உள்ளது. வடமேற்கிலுள்ள கிரீன் பே (பசுமை விரிகுடா) மிகப்பெரிய விரிகுடாவாகும். வடகிழக்கிலுள்ள கிராண்டு டிராவர்சு விரிகுடா மற்றொரு பெரிய விரிகுடா ஆகும். வட பாதியிலுள்ள சிப்பெவா வடிநிலம் இதன் மிக ஆழமான பகுதியாகும்; இது தென் சிப்பெவா வடிநிலத்திலிருந்து ஒப்பீட்டளவில் ஆழம் குறைந்த நடுஏரி பீடபூமியால் (Mid Lake Plateau) பிரிக்கப்பட்டுள்ளது.